Codex Frisianus
Store norske leksikon,Historie,Historievitenskap,Kildeskrifter
Codex Frisianus, eller Friis-boka (AM 45 fol.), er eit handskrift på pergament i Den Arnamagnæanske Samling i København. Boka inneheld dei fleste sogene i Snorres Heimskringla, men ikkje Soga om Olav den heilage. I tillegg inneheld handskriftet Sturla Þorðarsons soge om Håkon Håkonsson. Codex Frisianus har namn etter Otto Friis, den første kjente eigaren av boka.
Friis-boka er eit vakkert og forseggjort handskrift. Det er skrive kring 1330. Handskriftet kan vere skrive av ein islending i Noreg eller på Island for ein nordmann.Ein veit ikkje anna enn at boka var i Noreg kring 1550, då Mattis Størsson og Laurents Hanssøn brukte ho i Heimskringla-omsetjingane sine. Kring 1600 hadde det funne vegen til Danmark, til Otto Friis. Árni Magnússon kjøpte boka i 1696 etter Jens Rosenkrans, og Árni testamenterte det vidare til Københavns Universitet.Handskriftet vart verande i København etter utleveringa av handskrifter frå Danmark til Island.Codex Frisianus var ei stor inspirasjonskjelde for skrifta som Gerhard Munthe laga til ei utgåve av Draumkvedet i 1904. Les meir i Store norske leksikon Codex Regius arkivsaka handskriftsaka Eksterne lenkjer Codex Frisianus: en Samling af norske Konge-sagaer , trykt versjon frå 1871 – Nasjonalbiblioteket